Na temelju članka 107. Zakona o odgoju i obrazovanju u osnovnoj i srednjoj školi („NN“, br. 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22. i 156/23) i Pravilnika o načinu i postupku zapošljavanja u Osnovnoj školi „Vazmoslav Gržalja“, ravnateljica Osnovne škole „Vazmoslav Gržalja“ 15. siječnja 2024. godine, raspisuje:

**NATJEČAJ**

**za zasnivanje radnog odnosa**

za radno mjesto KUHAR/KUHARICA, 1 (jedan) izvršitelj/ica na ODREĐENO, NEPUNO RADNO VRIJEME, odnosno 20 sati tjednog radnog vremena, do kraja nastavne godine 2023./24.

Mjesto rada: Matična škola Buzet

Radno iskustvo: nije važno.

Na natječaj se mogu javiti osobe oba spola sukladno članku 13. Zakona o ravnopravnosti spolova („Narodne novine“ broj 82/08, 69/17).

Uvjeti:

-Opći uvjeti za zasnivanjem radnog odnosa propisani Zakonom o radu (Narodne novine br.93/14., 127/17.,98/19. i 151/22.)

-završena srednja škola-program kuhar odnosno KV kuhar

Radni odnos ne može zasnovati osoba koja je pravomoćno osuđena za kaznena djela iz članka 106. stavka 1. i 2. Zakona o odgoju i obrazovanju u osnovnoj i srednjoj školi, niti osoba protiv koje se vodi kazneni postupak za kaznena djela iz članka 106. stavka 1. i 2. Zakona o odgoju i obrazovanju u osnovnoj i srednjoj školi.

**Uz vlastoručno potpisanu prijavu na natječaj potrebno je priložiti životopis i preslike:**

* **Dokaza o stečenoj stručnoj spremi**
* **dokaza o državljanstvu,**
* **rodnog lista,**
* **uvjerenje da se protiv kandidata ne vodi kazneni postupak u Republici Hrvatskoj, ne starije od tri (3) mjeseca u skladu s člankom 106. Zakona o odgoju i obrazovanju u osnovnoj i srednjoj školi,**
* **elektronički ispis radne knjižice.**

Navedene isprave se prilažu u neovjerenoj preslici.

Kandidat koji je izabran po natječaju dužan je nakon izbora, prije sklapanja ugovora o radu predočiti izvornike traženih dokumenata. U svrhu utvrđivanja vjerodostojnosti dokumentacije kandidata koji je zadovoljio/la u postupku, izvršit će se uvid u izvornu ili ovjerenu dokumentaciju, prije zaključivanja ugovora o radu.

U prijavi na natječaj kandidat je dužan navesti osobne podatke (osobno ime, adresa stanovanja, broj telefona ili mobitela, po mogućnosti e-mail adresu na koju će mu biti dostavljena obavijest o provedbi natječajnog postupka) i naziv radnog mjesta na koji se prijavljuje. Time kandidat daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja.

Kandidat koji ostvaruje pravo prednosti pri zapošljavanju u vrijeme objave ovog natječaja, prema posebnim propisima, dužan je u prijavi na natječaj pozvati se na pravo prednosti koje ostvaruje samo pod jednakim uvjetima. Da bi ostvario prednost pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve potrebne dokaze.

Pozivaju se osobe iz čl. 102. st. 1.-3. te čl. 103. st. 1. Zakona o hrvatskim braniteljima iz Domovinskog rata i članovima njihovih obitelji („NN“ broj 121/17, 98/19) i Zakona o izmjenama i dopunama Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 84/21) da su uz prijavu na natječaj dužne pozvati se na pravo prednosti pri zapošljavanju pod jednakim uvjetima i uz prijavu na natječaj priložiti dokaze iz čl. 103. st. 1. Zakona o hrvatskim braniteljima iz Domovinskog rata i članovima njihovih obitelji („NN“ broj 121/17, 98/19) i Zakona o izmjenama i dopunama Zakona o hrvatskim braniteljima iz Domovinskog rata i članovima njihovih obitelji („NN“ broj 84/21). Poveznica na internetsku stranicu Ministarstva je: <https://branitelji.gov.hr/zaposljavanje-u-drzavnoj-sluzbi/843>

Dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu sa Zakonom o civilnim stradalnicima iz Domovinskog rata („NN“ broj 84/21) sukladno članku 48. stavcima 1. do 3. Zakona o civilnim stradalnicima iz Domovinskog rata („NN“ broj 84/21), uz prijavu na natječaj dužne su u prijavi na natječaj pozvati se na pravo prednosti pri zapošljavanju pod jednakim uvjetima i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata. Poveznica na internetsku stranicu Ministarstva je: <https://branitelji.gov.hr/zaposljavanje-u-drzavnoj-sluzbi/843>

Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti prema Zakonu o civilnim stradalnicima iz Domovinskog rata: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata („NN“ broj 33/92, 77/92, 86/92, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13, 98/19) uz prijavu na natječaj dužan je, osim dokaza o ispunjavanju traženih uvjeta, priložiti svu propisanu dokumentaciju prema posebnom Zakonu.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („NN“ broj 157/13, 152/14, 39/18, 32/20) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Kandidati koji ostvaruju prednost pri zapošljavanju temeljem nekog drugog posebnog Zakona, dužni su u prijavi na natječaj pozvati se na to pravo i priložiti preslike rješenja ili potvrde o priznatom pravu te svu ostalu dokumentaciju temeljem koje ostvaruju pravo prednosti. Prije zapošljavanja, potrebno je priložiti izvornike rješenja na uvid.

Kandidati koji ispunjavanju uvjete natječaja i koji su pravodobno dostavili potpunu prijavu sa svim prilozima odnosno ispravama kojima dokazuju da ispunjavaju uvjete natječaja bit će pozvani na procjenu, odnosno razgovor - intervju pred povjerenstvom prema odredbama Pravilnika o načinu i postupku zapošljavanja u Osnovnoj školi „Vazmoslav Gržalja“ Buzet koji je dostupan na mrežnim stranicama Škole.

O točnom vremenu održavanja razgovora kandidati će biti obaviješteni putem web stanice i putem kontakta (e-mail ili broj mobitela/telefona kojeg su priložili u prijavi).

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka („Narodne novine“ broj 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Prijave s dokazima o ispunjavanju uvjeta dostavljaju se poštom na adresu škole:

**Osnovna škola „Vazmoslav Gržalja“**

**II. istarske brigade 18, 52420 Buzet**

s obveznom naznakom "za natječaj kuhar/kuharica- određeno".

**Rok za prijavu kandidata je od 15.01.2024. do 23.01.2024. godine.**

Urednom prijavom smatra se prijava koja sadrži sve priloge navedene u natječaju i koja je pristigla u zadanom roku.

Nepravodobne i nepotpune prijave na natječaj neće se razmatrati!

S odabranim kandidatom sklopit će se Ugovor o radu. Natječajna dokumentacija neće se vraćati kandidatima.

Prilikom zapošljavanja oba spola su u ravnopravnom položaju.

Kandidati će o rezultatima natječaja biti obaviješteni putem mrežnih stranica Škole u roku od osam dana od dana sklapanja ugovora o radu sa izabranim kandidatom, osim ako posebnim propisom nije drugačije određeno. Objavom rezultata natječaja na mrežnoj stranici škole smatra se da su svi kandidati obaviješteni i neće biti pojedinačno pisano obavještavani.

Iznimno ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnom zakonu sve se kandidate izvješćuje istim tekstom obavijesti o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnom zakonu izvješćuje pisanom preporučenom poštanskom pošiljkom s povratnicom.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stanicama i oglasnoj ploči Škole **15. siječnja 2024. godine**.

Ravnateljica:

Jadranka Bartolić Muzica,prof.

KLASA: 112-02/24-01/02

URBROJ: 2163-46-01-24-1